ՀԻՄՆԱՎՈՐՈՒՄ
«Անշարժ գույք հետ վերցնելու և ամրացնելու  մասին» Հայաստանի Հանրապետության կառավարության որոշման ընդունման անհրաժեշտության մասին
 ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտեն (այսուհետ՝ Կոմիտե) համապատասխան գրությամբ դիմել է ՀՀ աշխատանքի և սոցիալական հարցերի նախարարություն՝ ՀՀ Գեղարքունիքի մարզ, համայնք Գավառ, Դեմիրճյան փողոց 32/1 հասցեում գտնվող անշարժ գույքը Կոմիտեին ամրացնելու խնդրանքով։
ՀՀ Գեղարքունիքի մարզ, համայնք Գավառ, Դեմիրճյան փողոց 32 հասցեում գտնվող «Գավառի Ս. Քոչարյանցի անվան թիվ 1 հիմնական դպրոց» ՊՈԱԿ-ից (այսուհետ՝ Կազմակերպություն) 2017 թվականին առանձնացվել է 899.54քմ մակերեսով մասնաշենքը 0.14 հա հողամասով ու ամրացվել ՀՀ աշխատանքի և սոցիալական հարցերի նախարարությանը (այսուհետ՝ Նախարարություն)։
Կազմակերպությունն ընդգրկված է ՀՀ կառավարության 30 նոյեմբերի 2023 թվականի N 2093-Ն որոշման թիվ 1 հավելվածում, որի շրջանակներում Հայաստանի տարածքային զարգացման հիմնադրամի կողմից իրականացվելու են նոր դպրոցի կառուցման աշխատանքներ։ ՀՀ կառավարության հաստատած շինարարական և կրթական նորմերին համապատասխան կրթահամալիրի կառուցման համար անհրաժեշտ է միավորել Կոմիտեին ամրացված Դեմիրճյան փողոց 32 և Նախարարությանը ամրացված Դեմիրճյան փողոց 32/1 հասցեներում գտնվող անշարժ գույքերը։
Հիմք ընդունելով վերոգրյալը և Նախարարության համաձայնությունը՝ Կոմիտեի կողմից մշակվել է  «Անշարժ գույք հետ վերցնելու և ամրացնելու մասին» ՀՀ կառավարության որոշման նախագիծը։
 «Անշարժ գույք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:
ՀՀ կառավարության որոշման ընդունման կապակցությամբ այլ   իրավական ակտերում փոփոխություններ կատարելու անհրաժեշտությունը բացակայում է։   

